ທ່ານ Kerry ກ່າວວ່າ ມັນເປັນເວລາ ທີ່ສຳຄັນ ສຳລັບ ອີຣັກ
ທ່ານ Kerry ຢ້ຽມຢາມອີຣັກ ເປັນເວລານຶ່ງມື້ ໃນວັນສຸກມື້ນີ້​ ແລະພົບປະກັບ ນາຍົກລັດຖະມົນຕີ Haider al-Abadi ເພື່ອຫາລື ເລື້ອງຄວາມປອດໄພ ເສດຖະກິດ ແລະການເມືອງ.
ລັດຖະມົນຕີການຕ່າງປະເທດສະຫະລັດ ທ່ານ John Kerry ໄດ້ເລີ້ມການເຈລະຈາຫຼາຍຮອບກັບພວກເຈົ້າໜ້າທີ່ອີຣັກ ໃນວັນສຸກມື້ນີ້ ໃນລະຫວ່າງການຢ້ຽມຢາມນະຄອນຫລວງແບັກແດດເພື່ອເນັ້ນຢ້ຳໃນການໃຫ້ຄວາມສະໜັບສະໜຸນຢ່າງແຂງຂັນຂອງສະຫະລັດຕໍ່ລັດຖະບານອີຣັກ ຂະນະທີ່ປະເທດດັ່ງກ່າວ ພວມແກ້ໄຂບັນຫາທ້າທາຍທາງດ້ານຄວາມໝັ້ນຄົງ ເສດຖະກິດແລະການເມືອງ ທ່ານ Kerry ກ່າວກ່ອນເລີ້ມປະຊຸມ ກັບລັດຖະມົນຕີ ການຕ່າງປະເທດ ທ່ານ Ibrahim al-Eshaiker al-Jaafari ວ່າ ນີ້ແມ່ນຈະແຈ້ງ ມັນເປັນເວລາທີ່ຫລໍ່ແຫລມສຳຄັນຢູ່ທີ່ນີ້ ໃນອີຣັກ ສ່ວນທ່ານ Jaafari ກ່າວວ່າ ຂ້າພະເຈົ້າແນ່ໃຈວ່າທ່ານຮູ້ດີ ໃນການເຄື່ອນໄຫວເມື່ອໄວໆມານີ້ ກ່ຽວກັບຂັ້ນຕອນທາງການເມືອງຢູ່ທີ່ນີ້ ທ່ານ Kerry ເດີນທາງແຕ່ບາຫ໌ເຣນໄປອີຮັກໃນການຢ້ຽມຢາມແບບບໍ່ມີການປະກາດໃຫ້ຊາບລ່ວງໜ້າ ຊຶ່ງເປັນຂີດໝາຍຄົບຮອບການຢ້ຽມຢາມອີຣັກເທື່ອທຳອິດຂອງທ່ານໃນປີ 2014 ທ່ານ Kerry ຍັງຈະໄດ້ພົບປະກັບນາຍົກລັດຖະມົນຕີອີຣັກ Haider al-Abadi ແລະລັດ ຖະບານທ້ອງຖິ່ນໃນເຂດ Kurdistan ຂອງນາຍົກລັດຖະມົນຕີ Nechrivan Barzani ທ່ານ John Kirby ໂຄສົກກະຊວງການຕ່າງປະເທດສະຫະລັດກ່າວວ່າ ນອກຈາກການໃຫ້ຄວາມສະໜັບສະໜຸນ ຕໍ່ລັດຖະບານອີຣັກແລ້ວ ຍັງເປັນທີ່ຄາດກັນວ່າ ທ່ານ Kerry ຈະປຶກສາຫາລືກ່ຽວກັບການປະຕິບັດງານຂອງແນວໂຮມນາໆຊາດເພື່ອໃຫ້ການສະໜັບ ສະໜຸນຕໍ່ການດຳເນີນຄວາມພະຍາຍາມຂອງອີຣັກໃນການເອົາຊະນະກຸ່ມລັດອິສລາມ ການເດີນທາງໄປຢ້ຽມຢາມຄັ້ງນີ້ ມີຂຶ້ນໃນຂະນະທີ່ກຳລັງ ພາຍໃຕ້ການນຳພາ ຂອງອີຣັກ ພວມບຸກໂຈມຕີເພື່ອເຂົ້າຢຶດຄືນ ເອົາເມືອງ Mosul ໃນພາກເໜືອຂອງປະເທດ ທີ່ຕົກໄປ ຢູ່ໃນກຳມືຂອງພວກຫົວຮຸນແຮງລັດອິສລາມ ໃນປີ 2014 ນັ້ນ ສະຫະລັດອາດຈະໃຫ້ການສະໜັບສະໜຸນເພີ້ມຕື່ມ ຕໍ່ການດຳເນີນຄວາມພະຍາຍາມດັ່ງ ກ່າວ ໃນຕົ້ນອາທິດນີ້ ກະຊວງປ້ອງກັນປະເທດຂອງສະຫະລັດປະກາດວ່າ ຕົນຈະເປີດ ຄ້າຍທະຫານຂະໜາດນ້ອຍຂຶ້ນຕື່ມອີກແຫ່ງນຶ່ງ ພົນເຮືອຕີ Andrew Lewis ຮອງຜູ້ອຳນວຍການຄະນະປະຕິບັດງານຮ່ວມຂອງທຳນຽບ ຫ້າແຈກ່າວວ່າອາດເກີດສະຖານະການ ຊຶ່ງພາໃຫ້ມີການຈັດຕັ້ງຫຼືເປີດຄືນຄ້າຍທະຫານ ອີກແຫ່ງນຶ່ງຈາກໄລຍະຫຼາຍປີຜ່ານມາທີ່ີອາດຈະມີການນຳໃຊ້ ເພື່ອເປັນຖານຍິງສະໜັບ ສະໜຸນຢູ່ໃນເຂດແນວຫລັງ